Komission asetus (EY) N:o 1236/2003, annettu 10 päivänä heinäkuuta 2003, asetuksen (EY) N:o 950/2003 muuttamisesta markkinointivuodeksi 2003/2004 vahvistetun jalostukseen tarkoitettujen päärynöiden tuen osalta



Virallinen lehti nro L 173 , 11/07/2003 s. 0035 - 0036



Komission asetus (EY) N:o 1236/2003, annettu 10 päivänä heinäkuuta 2003, asetuksen (EY) N:o 950/2003 muuttamisesta markkinointivuodeksi 2003/2004 vahvistetun jalostukseen tarkoitettujen päärynöiden tuen osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96(1), sellaisena kuin se on viimeksi muutettuna komission asetuksella (EY) N:o 453/2002(2), ja erityisesti sen 6 artiklan 1 kohdan, sekä katsoo seuraavaa: (1) Neuvoston asetuksen (EY) N:o 2201/96 soveltamista koskevista yksityiskohtaisista säännöistä hedelmä- ja vihannesjalostealan tukijärjestelmän osalta 2 päivänä maaliskuuta 2001 annetun komission asetuksen (EY) N:o 449/2001(3), sellaisena kuin se on viimeksi muutettuna asetuksella (EY) N:o 1426/2001(4), 2 artiklan 3 kohdassa edellytetään, että komissio julkaisee persikoiden ja päärynöiden tuen määrät tarkastettuaan, että asetuksen (EY) N:o 2201/96 liitteessä III vahvistetut kynnykset eivät ylity. (2) Persikoiden ja päärynöiden tuki markkinointivuodeksi 2003/2004 vahvistettiin ja julkaistiin jalostukseen tarkoitettujen persikoiden ja päärynöiden tuen vahvistamisesta markkinointivuodeksi 2003/2004 neuvoston asetuksen (EY) N:o 2201/96 mukaisesti 28 päivänä toukokuuta 2003 annetussa komission asetuksessa (EY) N:o 950/2003(5). (3) Asetuksen (EY) N:o 950/2003 julkaisemisen jälkeen jäsenvaltioiden viranomaiset ovat ilmoittaneet komissiolle, että markkinointivuonna 2002/2003 jalostukseen tarkoitettujen päärynöiden määrää koskevat tiedot olivat puutteelliset. Viranomaiset ovat sittemmin toimittaneet täydelliset tiedot. (4) Markkinointivuodeksi 2003/2004 vahvistettu päärynöiden tuki olisi laskettava uudelleen oikeiden tietojen perusteella ottaen huomioon, että markkinointivuoden 2003/2004 tukea on alennettava suhteessa jäsenvaltiokohtaisen kynnyksen ylitykseen, kun asianomaisten jäsenvaltioiden kynnyksiin on asetuksen (EY) N:o 2201/96 5 artiklan 2 kohdan 3 alakohdan mukaisesti lisätty määrät, joita ei ole jalostettu. (5) Asetus (EY) N:o 950/2003 olisi muutettava uuden tukilaskelman mukaisesti. (6) Tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 950/2003 1 artikla seuraavasti: " 1 artikla Asetuksen (EY) N:o 2201/96 2 artiklassa tarkoitettu tuki on markkinointivuonna 2003/2004 seuraava: a) persikoille 47,70 euroa tonnilta; b) päärynöille: - 71,55 euroa tonnilta Kreikassa, - 158,08 euroa tonnilta Espanjassa, - 151,00 euroa tonnilta Ranskassa, - 116,09 euroa tonnilta Italiassa, - 161,70 euroa tonnilta Alankomaissa, - 161,70 euroa tonnilta Itävallassa, - 161,70 euroa tonnilta Portugalissa." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan markkinointivuonna 2003/2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä heinäkuuta 2003. Komission puolesta Franz Fischler Komission jäsen (1) EYVL L 297, 21.11.1996, s. 29. (2) EYVL L 72, 14.3.2002, s. 9. (3) EYVL L 64, 6.3.2001, s. 16. (4) EYVL L 206, 3.8.2002, s. 4. (5) EUVL L 133, 29.5.2003, s. 81.